《再用韵五首 其三》
明代·郑真

落日沧茫海气浮，多情祇欲赋登楼。陶潜久有归田兴，吴札宁忘上国游。

玉室金堂夸福地，丹山赤水记明州。同乡漫忆同年友，冠佩锵锵侍主旒。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。